Pamukkale Universiteti. Pamukkale Universiteti 1992-yil 11-iyul Turkiyaning Denizli viloyatida tashkil etilgan davlat universitetidir. Tarixi. Pamukkale Universiteti 1992-yilgacha „Denizli tibbiyot fakulteti“ sifatida Dokuz Eylül universiteti tarkibida bo‘lgan. 1992-yilga kelib, Muhandislik fakulteti, Taʼlim fakulteti, Tibbiyot fakulteti, Iqtisod va maʼmuriy fanlar fakulteti hamda Fan va adabiyot fakulteti kabi 5 ta fakultet bilan Pamukkale Universiteti sifatida tashkil etilgan. Universitetning barcha fakultet va ijtimoiy obyektlari Kınıklı kampusida joylashgan. Kampusda zamonaviy kutubxona mavjud. 2011-yil holatiga ko‘ra ushbu kutubxonada 60000 ta nashr etilgan kitob va 45000 ta elektron kitob mavjud. Raqamlar. Hozirgi kunda universitetda 414 ta taʼlim yo‘nalish mavjud. Bular 124 ta aspirantura, 125 ta bakalavriat, 111 ta magistratura va 54 ta doktorantura yo‘nalishlaridir. Denizlining markazida joylashgan universitet 18000 m2 ochiq va 265750 m2 yopiq umumiy hisobda 283,750 m2 maydonda o‘zining taʼlim faoliyatini davom ettirmoqda. Shuningdek kampusda kuniga 24 soat xizmat ko‘rsatadigan kutubxona ham mavjud. Pamukkale Universitetining o‘z kasalxonasi mavjud. Universitet kasalxonasi zamonaviy texnologiyalar bilan jihozlanganligi va malakali xodimlari bilan diagnostika va davolashda mintaqaning eng yaxshi shifoxonasi hisoblaniladi. Kasalxona 9 ta reanimatsiya bo‘limi, ambulator tekshiruv va davolash bo‘limi va 21 ta operatsiya xonasini o‘z ichiga olgan. Hozzirda Pamukkale Universitetida 2192 nafar ilmiy xodimlar 49044 nafar talabaga taʼlim berib kelmoqda. Akademik birliklar. Fakultetlar Kollejlar Institutlar Havolalar. Rasmiy sayt